Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode na temelju članka 160. stavka 1. i članka 162. Zakona o zaštiti okoliša („Narodne novine“, br. 80/13, 153/13 i 78/15), članka 13. Uredbe o procjeni utjecaja zahvata na okoliš („Narodne novine“ br. 61/14 i 3/17) i članka 16., stavka 1.,3., i 4. i članaka 18., 19., 20. i 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08) objavljuje

  **Obavijest o**

 **JAVNOJ RASPRAVI**

**o Studiji utjecaja na okoliš eksploatacije ugljikovodika na budućem eksploatacijskom**

**polju „Severovci“, Koprivničko-križevačka županija**

I.

Studija utjecaja na okoliš eksploatacije ugljikovodika na budućem eksploatacijskom polju „Severovci“ (u daljnjem tekstu: Studija) izrađena od ovlaštenika, Rudarsko-geološko-naftnog fakulteta Sveučilišta u Zagrebu, Pierottijeva 6, Zagreb, nositelja zahvata tvrtke INA-Industrija nafte d.d., Avenija Većeslava Holjevca 10, Zagreb, temeljem Odluke Ministarstva gospodarstva i održivog razvoja, KLASA: UP/I 351-03/21-08/32, URBROJ: 517-05-1-1-21-17 od 25. veljače 2022. godine, upućuje se na **javnu raspravu u trajanju od 30 dana.**

II.

Javna rasprava i javni uvid u Studiju održati će se u periodu **od 17. ožujka od 15. travnja 2022. godine**. **Javni uvid** u Studiju može se izvršiti za vrijeme trajanja javne rasprave, svakog radnog dana od 8,00-14,00 sati u prostorijama Općine Novo Virje, Trg Vladimira Jagarinca 5, Općine Ferdinandovac, Trg slobode 28, Općine Molve, Trg kralja Tomislava 32, Općine Kalinovac, Dravska ulica 4 i Grada Đurđevca, Stjepana Radića 8. Na javnom uvidu u općinama bit će izložen ne-tehnički Sažetak Studije dok će jedna cjelovita Studija i jedan ne-tehnički Sažetak Studije s priloženom knjigom primjedbi biti izloženi u Gradskoj knjižnici Đurđevac u Đurđevcu, Trg sv. Jurja 1. Studija će danom početka javne rasprave biti dostupna javnosti i na mrežnim stranicama Ministarstva ([www.mingor.hr](http://www.mingor.hr)) i Koprivničko-križevačke županije ([www.kckzz.hr](http://www.kckzz.hr)).

 III.

**Javno izlaganje** o Studiji održati će se dana **24. ožujka (četvrtak) 2022.** **godine** s početkom u **11 sati**, **u prostorijama Gradske knjižnice Đurđevac, Trg sv. Jurja 1., Đurđevac**. Na javnom izlaganju biti će nazočni predstavnici nositelja zahvata i izrađivača Studije te će neposredno davati odgovore i raspravljati o pitanjima postavljenim od strane nazočne javnosti i zainteresirane javnosti.

IV.

Pisana mišljenja i primjedbe na Studiju moguće je upisati tijekom javnog uvida u knjigu primjedbi ili slati poštom u Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, A. Nemčića 5., Koprivnica, **zaključno sa zadnjim danom javne rasprave**. Svi prijedlozi, mišljenja i primjedbe koji ne budu dostavljeni u roku, čitko napisani i potpisani s adresom, neće se uzeti u obzir u pripremi izvješća o javnoj raspravi.

V.

Ova obavijest biti će objavljena oglasom u tisku „Večernji list“, na oglasnim pločama i mrežnim stranicama Ministarstva, Županije i jedinica lokalne samouprave i Gradske knjižnice Đurđevac, najkasnije 8 dana prije početka javne rasprave.

KLASA:351-03/22-01/13 KOPRIVNIČKO-KRIŽEVAČKA ŽUPANIJA

URBROJ: 2137-05/03-22-2  *Upravni odjel za prostor uređenje, gradnju,*

Koprivnica, 7. ožujka 2022.  *zaštitu okoliša i zaštitu prirode*